ОКРЪЖЕН СЪД – МОНТАНА **ОБЯВЯВА** ПРИЕМ НА ДОКУМЕНТИ

ЗА АКТУАЛИЗИРАНЕ СПИСЪКА НА ВЕЩИТЕ ЛИЦА ЗА РАЙОНА   
НА ОКРЪЖЕН СЪД - МОНТАНА И АДМИНИСТРАТИВЕН СЪД – МОНТАНА  
  
**ИЗИСКВАНИЯ:**  
За вещо лице може да бъде утвърдено дееспособно лице, което отговаря на следните изисквания:  
1. притежава степен на образование или професионална квалификация, съответна на вида експертиза, за която се назначава; за вещи лица, които са служители на МВР-завършено специално обучение в Академията на МВР или Научноизследователския институт по криминалистика и криминология на МВР;  
2.има най-малко 5 години стаж по специалността; за вещи лица, които са служители на МВР-успешно завършен период на изпитване по реда и при условията на Закона за Министерството на вътрешните работи;  
3.не е осъждано за престъпление от общ характер;  
4.не е лишено от право да упражнява професия или дейност;  
5.не осъществява функции по правораздаване в системата на съдебната власт;  
6. има разрешение за постоянно пребиваване в Република България, ако лицето не е български гражданин или гражданин на Европейския съюз, на държава – страна по Споразумението за Европейското икономическо пространство, или на Конфедерация Швейцария.  
**НЕОБХОДИМИ ДОКУМЕНТИ – предложение и заявление с приложени документи:**  
Предложения за включване на специалисти в списъците на вещи лица се правят от ръководителите на държавни органи и на техни структури, на органи на местно самоуправление, на съсловни и други организации и на научни институти. Преди да направят предложение, правоимащите ръководители обсъждат качествата на кандидатите съобразно основните принципи по чл.2 и изискванията по чл.7 от Наредбата след събеседване с кандидата. Предложение се прави при наличие на писмено съгласие от специалиста.  
Предложение за включване могат да правят лично и кандидатите за вещи лица.  
Предложенията за включване в списъците се правят до председателя на съответния окръжен или административен съд.  
Лицето, което кандидатства за вещо лице, подава до Председателя на Окръжен съд - Монтана **заявление**за вписването в списъка на вещите лица **на хартиен и електронен носител**.  
Кандидатите представят към заявлението следните документи:  
1.лична карта- копие;  
2. диплом за завършена степен на образование или професионална квалификация- нотариално заверено копие; за вещи лица, които са служители на МВР – документи за завършено специално обучение в Академията на МВР или Научноизследователския институт по криминалистика и криминология към МВР;  
3. свидетелство за съдимост;  
4. декларация - съгласие на кандидата за вписването му в списъците на вещи лица;  
5. документи, свързани със стаж по специалността: нотариално заверено копие на трудова или служебна книжка, а за лицата със свободни професии - доказателство за регистрацията или за вписването им, удостоверяващи стаж по специалността не по-малко от 5 години;  
6. декларация, че лицето не е поставено под запрещение, не е лишено от право да упражнява професия или дейност;  
7. разрешение за постоянно пребиваване в Република България, ако лицето не е български гражданин или гражданин на Европейския съюз, на държава – страна по Споразумението за Европейското икономическо пространство, или на Конфедерация Швейцария;  
8. удостоверение за ниво на достъп до класифицирана информация (ако разполага с такова);  
9. декларация, че кандидатът не осъществява функции по правораздаване в системата на съдебната власт.  
**В предложенията се вписват** **трите имена на специалиста, адрес и телефон за връзка, данни за неговото образование, специалност, както и за неговата месторабота и заеманата длъжност /ако има такива/, продължителността на трудовия му стаж, стажът му като вещо лице и допълнителната квалификация, както и видът съдебна експертиза, за която кандидатства съобразно приложение № 1.**  
Посочените обстоятелства в предложението се удостоверяват със съответните документи, които се прилагат към него.  
**Копията на приложените документи, за които не се изисква нотариална заверка, се заверяват собственоръчно от кандидатите за вещи лица, че са верни с оригинала.**  
Документите се подават в срок до 30.09.2015 г. в Съдебна палата – Монтана, Информационен център на Окръжен съд – Монтана всеки работен ден от 8.30 ч. до 17.00 ч. Телефон за информация: 096/ 395 131.

Приложение № 1  
**Съдебни експертизи по класове и видове**

***1. Клас „Криминалистични експертизи“.***  
Видове:  
1.1. Криминалистични експертизи на писмени доказателства.  
1.2. Трасологични експертизи.  
1.3. Съдебно-балистични експертизи.  
1.4. Дактилоскопни експертизи.  
1.5. Биометрични криминалистични експертизи.  
***2. Клас „Съдебномедицински експертизи“****.*  
Видове:  
2.1. Съдебномедицинска експертиза на труп.  
2.2. Съдебномедицинска експертиза на телесни повреди.  
2.3. Съдебномедицинска експертиза за установяване на родителския произход.  
2.4. Съдебномедицинска експертиза за идентификация на човека.  
2.5. Съдебномедицинска експертиза по писмени данни.  
2.6. Съдебномедицинска експертиза за телесно здраве.  
***3. Клас „Съдебна експертиза на психичното състояние“.***  
Видове**:**  
3.1. Съдебно-психиатрична експертиза.  
3.2. Съдебно-психологична експертиза.  
3.3. Съдебна психолого-психиатрична експертиза.  
3.4. Съдебна експертиза на психичното състояние по писмени данни.  
***4. Клас „Съдебно-икономически експертизи“.***  
Видове**:**  
4.1. Съдебно-счетоводна експертиза.  
4.2. Съдебна финансово-икономическа експертиза.  
4.3. Съдебно-стокова експертиза.  
***5. Клас „Съдебни инженерно-технически експертизи“.***  
Видове:  
5.1. Съдебна инженерно-техническа експертиза.  
5.2. Съдебна автотехническа експертиза.  
5.3. Съдебна инженерно-технологична експертиза.  
5.4. Съдебна компютърно-техническа експертиза.  
5.5. Съдебна строително-техническа експертиза.  
5.6. Съдебно-пожаротехническа експертиза.  
5.7. Съдебно-енергийна експертиза.  
***6. Клас „Съдебно-биологични експертизи“.***  
Видове:  
6.1. Съдебно-ботаническа експертиза.  
6.2. Съдебно-зоологическа експертиза.  
6.3. Съдебно-микробиологична експертиза.  
6.4. Съдебно-ентомологична експертиза.  
6.5. Съдебно-екологична експертиза.  
***7. Клас „Експертизи на материали, вещества и изделия“.***  
Видове:  
7.1. Съдебно-химическа експертиза.  
7.2. Съдебно-физическа експертиза.  
7.3. Съдебна физико-химическа експертиза.  
***8. Клас „Съдебни селскостопански експертизи“.***  
Видове:  
8.1. Съдебна ветеринарномедицинска експертиза.  
8.2. Съдебно-агротехническа експертиза.  
***9. Клас „Съдебно-изкуствоведски експертизи“***  
***10. Клас „Оценителни експертизи“***  
***11. Клас „Други съдебни експертизи“***